Konsilisto

Konsilisto PIV ⁓isto. Funkciulo, komisiita de la ŝtato aŭ de regnestro, por ⁓adi pri difinitaj aferoj: la reĝo kunvokis siajn ⁓istojn Z; financa Z, jura Z, regna Z ⁓isto; sanitara, uzina ⁓istino. ☞ konsiliano. estas laborpriskribo por persono kun kompetenteco kaj sperto en specifa kampo, kiu provizas konsilojn kaŭ gvidon al decidantoj, kiuj bezonas scion en la fako de la konsilisto. Ekzistas kelkaj malsamaj tipoj de konsilistoj.

En iuj kazoj, la konsilo estas donita al individuo, pro lia persona konduto, kaj foje la konsilo estas donita al organizaĵo. La rilato kun la konsilisto foje estas unufoja aŭ mallongdaŭra, por trakti specifan decidon, kaj foje ĝi estas longdaŭra engaĝiĝo, por trakti daŭran bezonon pri decidiĝo. En longdaŭra engaĝiĝo, la konsilisto foje estas dungito de la organizaĵo, kaj foje li estas persono ekster la organizaĵo, kiu ricevas pagon laŭ la horoj, kiujn li investis, aŭ fiksan ĉiumonatan pagon (antaŭpagon). Ekstera konsilisto foje agas sendepende, kaj foje li estas parto de konsila firmao.

Iafoje la rolo de la konsilisto ne finiĝas per nur konsilado, sed etendiĝas al pli vasta agado. Ekzemplo: Konsilisto por oferto subtenos la decidon pri la gajninta provizanto, sed iafoje partoprenos en la preparado de la ofertodokumentoj, kiuj provizos la informojn, kiuj servos kiel bazo por la decido. Post la elekto de la gajninta provizanto, la konsilisto kontrolos ĝian plenumon de siaj devoj.

Iuj konsilaj profesioj postulas permesilon (licenco) por praktiki konsiladon:

 Imposta Konsilisto : Okupiĝas pri provizado de konsiloj al impostpagantoj en la kampo de impostoj, kaj prizorgas la rilaton inter la impostpaganto kaj la impostaj aŭtoritatoj.
 Jura konsilisto : Advokato, kiu provizas jurajn konsilojn kaj jurajn servojn. Devas havi permesilon praktiki juron.
 Pensia Konsilisto : Helpas la individuon decidi pri elektado de pensia asekurvojo.

Aliaj konsilaj profesioj ne postulas permesilon. Ekzemploj inkluzivas:

 Organiza aŭ strategia konsilisto : Konsilisto al organizaĵoj pri ilia konduto, en la kampoj de komerca strategio, organiza strukturo, laborprocezoj kaj pli.
 Komunikada konsilisto : Konsilisto por individuo aŭ organizaĵo rilate al iliaj interagoj kun la amaskomunikiloj.

 Teknika konsilisto, en filmproduktado, persono kiu konsilas la filmreĝisoron por atingi realisman bildigon de temo
 Armea konsilisto, soldato sendita al fremda armeo por helpi kun diversaj armeaj taskoj.

La praktiko de konsilado datiĝas de antikvaj tempoj. La Biblio rakontas pri Jozef konsilanta Faraonon prepariĝi por la jaroj de malsato, kaj pri Jitro donanta organizajn konsilojn al Moseo.

 Referencoj 

 Vidu ankaŭ 

 Konsilio

Kategorio:Servaj profesioj